OKRESNÁ PROKURATÚRA BREZNO 
Boženy Němcovej 3, 977 31 Brezno	

Číslo: 1 Pv 46/15/6603	Brezno 15.06.2016 
EEČ: 2-46-40-2016

U Z N E S E N I E

Trestná vec:	obv. XXXXX 
Trestný čin:	Prečin Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Brezno
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX
väzba: nie 
ktorý je trestne stíhaný pre trestný čin:
- Prečin Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Brezno zo dňa 2.4.2015 spisová značka 1 Pv 46/15/6603, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 18.10.2014 asi o 15.50 h v k. ú. Závadka nad Hronom, v priestoroch miestnej malej vodnej nádrže pod názvom Veľký Potok, zaradenom do rybolovného revíru Hron č. 3-1150-4-2, spolu s ľavobrežnými a pravobrežnými potokmi, s charakterom chovného lososovo - pstruhového revíra, v lokalite, kde je zakázaný akýkoľvek spôsob lovu bez obmedzenia všetkých druhov rýb v zmysle § 9 ods. 5 Zákona č. 139/2002 o rybárstve, lovil ryby, pri čom bol prichytený členom rybárskej stráže, čím v prípade ulovenia rýb by spôsobil škodu Miestnej organizácii, Slovenského rybárskeho zväzu v Brezne, Nálepkova 7, IČO 178 209/630.  

Uznesením prokurátora Okresnej prokuratúry Brezno zo dňa 2.4.2015, spisová značka 1 Pv 46/15/6603, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:

XXXXX prokuratúry v Brezne uznesením 1 Pv 46/15/6603 zo dňa 02.04.2015 podľa § 216 ods. 1 Tr. por. podmienečne zastavil trestné stíhanie obv. XXXXX, za prečin pytliactva podľa § 310 ods. 1 Tr. zák., ktorého sa dopustil tak, 

že dňa 18.10.2014 asi o 15.50 h v k. ú. Závadka nad Hronom, v priestoroch miestnej malej vodnej nádrže pod názvom Veľký Potok, zaradenom do rybolovného revíru Hron č. 3-1150-4-2, spolu s ľavobrežnými a pravobrežnými potokmi, s charakterom chovného lososovo - pstruhového revíra, v lokalite, kde je zakázaný akýkoľvek spôsob lovu bez obmedzenia všetkých druhov rýb v zmysle § 9 ods. 5 Zákona č. 139/2002 o rybárstve, lovil ryby, pri čom bol prichytený členom rybárskej stráže, čím v prípade ulovenia rýb by spôsobil škodu Miestnej organizácii, Slovenského rybárskeho zväzu v Brezne, Nálepkova 7, IČO 178 209/630.
	
	Podľa § 216 ods. 2 Tr. por. bola obv. XXXXX zároveň určená skúšobná doba v trvaní 12 mesiacov. Uznesenie o podmienečnom zastavení trestného stíhania nadobudlo právoplatnosť dňa 14.04.2015. 
                                                                             
          V priebehu určenej skúšobnej doby, ktorá plynula obvinenému od 14.04.2015 do 14.04.2016, obvinený nespáchal žiadny skutok, ktorý by napĺňal zákonné znaky skutkovej podstaty niektorého trestného činu. Nenachádza sa v evidencii priestupkov. Takisto v uvedenom období nebol vedený v evidencii trestne stíhaných osôb na území SR. 

	Na základe vyššie uvedených skutočností možno teda konštatovať, že obv. XXXXX v priebehu skúšobnej doby viedol riadny život, nespáchal žiadny trestný čin, a tak možno usudzovať, že samotné trestné stíhanie v rámci prípravného konania postačilo na jeho prevýchovu. 

	Preto bolo potrebné rozhodnúť o osvedčení obvineného XXXXX.                      
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Ľuboslav Čižmár
prokurátor